
Vastavalt Haldusmenetluse seaduse § 64 lõikele 1
Narva Linnavalitsus määrab:

1.Muuta Narva Linnavalitsuse 14.06.2006 määruse nr 742 punkt 2.1, täiendada ja sõnastada see järgmiselt:
„2.1. Lasteasutusse võetakse vastu Narva linna haldusterritooriumil alaliselt elavaid lapsi, kui lapse ja tema vanema (lapse seadusliku esindaja) elukoht on Narva Linnakantselei Elanikkonna Registreerimise Büroo andmetel Narva. Andmed lapse elukoha registreerimisest annab lasteasutusele Narva Linnakantselei Elanikkonna Registreerimise Büroo lasteasutuse eraldi päringu alusel, mis esitatakse lasteasutusele elektroonposti teel.  Vabade kohtade olemasolul võetakse lasteasutusse lapsi väljastpoolt Narva linna haldusterritooriumi lapse elukohajärgse valla- või linnavalitsuse vahel sõlmitud lepingu alusel, eelistades esmajärjekorras Narva linnas töötavate lapsevanema (seadusliku esindaja) lapsi.”

2. Muuta määruse punkt 2.2 ja sõnastada see järgmiselt:
“2.2. Lapse lasteasutusse vastuvõtuks esitab lapsevanem (lapse seaduslik esindaja) lasteasutuse juhatajale hiljemalt 25. augustiks Narva Linnavalitsuse poolt kinnitatud vormikohase avalduse (Lisa 1), lapse sünnitunnistuse koopia, lapse lasteasutusse esmakordsel vastuvõtul perearsti väljastatud vormikohase arstitõendi (Lisa 2), mille vorm on kinnitatud sotsiaalministri 25.10.1999.a määrusega nr 64.”
3. Muuta määruse punkt 2.4, täiendada ja sõnastada see järgmiselt:
"2.4. Lapse üleminekul ühest lasteasutusest teisse lasteasutusse esitab lapsevanem (lapse seaduslik esindaja) lasteasutuse juhatajale Narva Linnavalitsuse poolt kinnitatud vormikohase avalduse (Lisa 1), lapsevanema (seadusliku esindaja) poolt esitatud lasteasutusse lapse esmakordsel vastuvõtul perearsti väljastatud vormikohase arstitõendi (Lisa 2). Lasteasutuse juhataja on kohustatud enne lapse lasteasutusse vastuvõttu kontrollima lapse elukoha registreerimise andmed ja veenduma lasteaiatasu võlgnevuse puudumisest ."
  4.  Muuta määruse punkt 2.5 ja sõnastada see järgmiselt:
„Lapse üleminekul ühest lasteasutusest teisse lasteasutusse peab lasteasutuse juhataja teatama lapsevanemale (lapse seaduslikule esindajale) lapse lasteasutusse vastuvõtust kolme päeva jooksul alates vastuvõtuavalduse esitamise kuupäevast.”
5. Täiendada määruse punkti 2.13 lõpplausetega:

"Andmed lapsevanema (seadusliku esindaja) lasteaiatasu võlgnevuse või selle puudumise kohta annab lasteasutusele Narva Linnavalitsuse Kultuuriosakonna raamatupidamisteenistus igakuiselt, lasteasutuse eraldi päringu alusel - kahe tööpäeva jooksul alates päringu saabumise päevast. Andmed ja päringud esitatakse kirjalikult, kas paberkandjal või elektronposti teel."
6. Muuta määruse punkt 3.7  ja sõnastada see järgmiselt:
“Lapse lasteasutusest väljaarvamisest teatab lasteasutuse juhataja lapsevanemale (lapse seaduslikule esindajale) ühe nädala jooksul otsuse tegemisest arvates.”
7. Muuta määruse avaldus (Lisa 1) ja sõnastada see järgmiselt:
”Kohustun tasuma kõik lasteaia maksud (toiduraha ja vanemate poolt kaetav osa) hiljemalt iga kuu 25. kuupäevaks. Olen tutvunud Narva linna koolieelsetesse lasteasutustesse vastuvõtmise ja sealt väljaarvamise korraga  ning olen sellega  nõus.”

8. Määrus jõustub alates 10.11.2006.a.
Tarmo  Tammiste

Õ I E N D

Vastavalt Haldusmenetluse seaduse § 64 lõikele 1

Narva Linnavalitsuse Kultuuriosakond valmistas ette 14.06.2006.a määruse nr 742 „Narva linna koolieelsetesse lasteasutustesse laste vastuvõtu ja sealt väljaarvamise kord” muutmise eelnõu.

     Narva Linnavalitsuse määrus nr 742 „Narva linna koolieelsetesse lasteasutustesse laste vastuvõtu ja sealt väljaarvamise kord” võeti kasutusele Narva lasteasutustes juunikuus 2006.a. Selle määruse rakendamise 4 kuu jooksul olid avaldatud mõned tegurid, mis nõuavad muutmist ja täiendamist selleks, et käesolev dokument rakendaks tähendusega, mis oli algusest peale selle sisse pandud.
      Selle määruse muutmise eelnõu väljatöötamise käigus oli läbiviidud Narva linna koolieelsete lasteasutuste juhatajatega nõupidamine ja juhatajate küsitlus, mille käigus olid kätte saadud Narva lasteasutuste juhatajate ettepanekud selle määruse muutmise kohta. Ka olid arvesse võetud Narva linnasekretäri hr Ants Liimetsa soovitused määruse punktide 2.1 ja 2.2 muutmise kohta ning Narva Linnavalitsuse Kultuuriosakonna raamatupidamisteenistuse ettepanekud määruse punktide 2.2, 2.4 ja 2.13 muutmise ja täiendamise kohta.

